ការសម្ភាសរបស់ឈ្មោះ ជុំ សំអាត

ក៖អ្នកសម្ភាសឈ្មោះ ហេង សុជីវី ខ៖អ្នកត្រូវបានគេសម្ភាសឈ្មោះ ជុំ សំអាត

ពត៌មានសង្ខេបឈ្មោះ ជុំ សំអាត

*លោកយាយ ជុំ សំអាតកើតនៅឆ្នាំច អាយុ៦៣ឆ្នាំ ការសម្ភាសនៅក្នុងឆ្នាំ២០២០។ លោកយាយបានរៀនសូត្រត្រឹមថ្នាក់ទី១០ ដោយសារតែត្រូវជាគ្រួសារនិងឆ្លងកាត់សម័យសង្គមផង។ ហើយដល់រហូតដល់លោកយាយបានមានស្វាមីដោយសារចាស់ទុំបងប្អូនជាអ្នករៀបចំទុកដាក់អោយព្រោះកាលនោះឪពុកម្តាយលោកយាយស្លាប់បាត់ តែសំណាងលោកយាយបានស្វាមីគាត់ស្លូត។*

ក៖ ចាសជាដំបូងជម្រាបសួរលោកយាយ!

ខ៖ ចាសជម្រាបសួរកូន!

ក៖ ចាសថ្ងៃនេះខ្ញុំមានឳកាសមកសម្ភាសលោកយាយ! ហើយថ្ងៃសម្ភាសត្រូវនឹងថ្ងៃទី១៨ ត្រូវនឹងថ្ងៃអាទិត្យ ត្រូវនឹងខែ១០ ឆ្នាំ២០២០!

ខ៖ ចាស!

ក៖ហើយខ្ញុំអ្នកសម្ភាសមានឈ្មោះហេងសុជីវី ដែលបានធ្វើការងារស្មគ្រចិត្តនៅខាងគម្រោងខាងសាលារៀនBYU ហើយគម្រោងសាលាមួយហ្នឹងជួយចង់ក្រង់ពង្សវប្រវត្តិជនជាតិខ្មែរ! ពីបទពិសោធន៏ជីវិតរបស់គាត់ផ្ទាល់ចឹងណាលោកយាយ! ចឹងលោកយាយអនុញ្ញាតអោយខ្ញុំធ្វើការសម្ភាសលោកយាយនៅថ្ងៃនេះតើហេស៎?

ខ៖ ចាស!កូន!

ក៖ ចាសលោកយាយ! ចឹងការសម្ភាសមួយហ្នឹង បើសិនជាខាងសាលារៀនគេមានជាឌីស ឬក៏មានសម្លេងអត្តបទអី អោយយាយមើលតើយាយចង់យកដែរឬទេលោកយាយ?

ខ៖ ទេ! បើមានចង់យកមកដែរណាកូន! ចង់នឹកឃើញកាលនៅជំនាន់ប៉ុលពតដែរ ព្រោះអីយាយបើសិនជានឹកឃើញទៅកាលជំនាន់ប៉ុលទេដែលកំសត់។

ក៖ ចាស!

ខ៖ បើសិនជាប្រវត្តិរបស់យាយកាលពីសង្គមទៅនេះអត់ដែរមានអីលំបាក។

ក៖ ហើយចុះតើលោកយាយមានឈ្មោះអ្វីដែរលោកយាយ?

ខ៖ យាយដាក់ឈ្មោះក្រៅទៅណា មិនបាច់ដាក់ឈ្មោះនៅក្នុងបញ្ជីជាតិទេណា! គេហៅតែយាយម៉ៅៗហ្នឹង

ក៖ ចាស!ចឹងឈ្មោះនៅក្នុងបញ្ជីជាតិវិញ?

ខ៖ បញ្ជីជាតិមានឈ្មោះសំអាត

ក៖ ចាស! ចឹងតើឈ្មោះហ្នឹងមានអត្តន័យយ៉ាងម៉េចសម្រាប់លោកយាយដែរ?

ខ៖ ទេកូន! តាំងពីដឹងថាធំមក ឪពុកម្តាយដាក់ឈ្មោះហ្នឹងអោយទៅរៀនដឹងតែឈ្មោះហ្នឹង ដូចជាស្រលាញ់ដែរចាស! ។

ក៖ ចឹងឈ្មោះហ្នឹងផងដែរ ឪពុកម្តាយយាយជាអ្នកដាក់អោយ ចុះតើគាត់មានដែរបានប្រាប់យាយថាអឺម តើហេតុអ្វីបានជាគាត់ដាក់?

ខ៖ អត់ទេកូន! គាត់អត់មានដែរបានប្រាប់អីផង គាត់ដឹងថាឈ្មោះដាក់ចឹងតែម្តង ថាទាំងនាមត្រកូលរបស់ខ្ញុំជុំចឹងតែម្តង។ ត្រកូលម្តាយខ្ញុំដាក់! តែថាប៉ារបស់ខ្ញុំដាក់ជុំ ណានចឹងណា ហើយក៏យកនាមជុំ សំអាត ជុំចាន់ណាត ជុំសុជាតា ឈ្មោះប្អូនចឹងទៅណា។

ក៖ ចាស!

ខ៖ ចាស!អត់នោះទេ ដឹងតែថាកាលពីសង្គមមុនអីខ្ញុំទៅរៀនធម្មតា អត់មានទៅរៀនមុននោះទេ! ឪពុកម្តាយខ្ញុំ!

ក៖ ចឹងតើលោកយាយរៀនសូត្រដល់កំរិតណាដែរយាយ?

ខ៖ ហឹម! យាយកាលនៅជំនាន់នុង កូនរត់គ្រាប់ផ្លោងហ្ហ៎ គ្មានសូវបានរៀននោះទេ រៀនបានតែ៤ទៅ៥ថ្ងៃរត់ទៅលិចទៅ! រត់បាន៤ទៅ៥ថ្ងៃរត់ទៅកើតចឹងទៅ រវល់តែរត់រកកន្លែងច្រកហ្នឹង ដល់ចឹងរត់រហូតហ្នឹង ខ្ញុំរៀនបានដល់ត្រឹមថ្នាក់ទី១០ កាលពីដើមណាកាលពីសង្គមបានត្រឹមថ្នាក់ទី១០។

ក៖ ចឹងលោកយាយអាចចេះអានសរសេរ?

ខ៖ អាចចេះអានកូន! តែថាការសរសេរអីអឺ មកដល់ឥឡូវហ្នឹងយើងចាស់ហើយ ដល់ចឹងសរសេរវាមិនដាច់នោះទេ! វាបើសិនជាអាននោះគឺអានដាច់! ចឹងបានអានដាច់ខ្លះ!

ក៖ ហើយចុះភាសាបរទេសតើលោកយាយចេះដេស?

ខ៖ អត់ទេ!កូន! បើសិនជាចៅៗក្រោយអីគេចេះតែថាបើសិនជាថាយាយអី អត់ចេះនោះទេ។

ក៖ លោកយាយសព្វថ្ងៃអាយុប៉ុន្នានហើយយាយ?

ខ៖ យាយអាយុបាន៦៣ឆ្នាំហើយកូន!

ក៖ ចឹងលោកយាយកើតនៅថ្ងៃខែឆ្នាំណាដែរ?

ខ៖ យាយអត់ចាំទេ! គ្រាន់ដឹងថាយាយកើតឆ្នាំចរ។

ក៖ ចាសៗ លោកយាយកាលពីមុនឡើយលោកយាយ ឃើញគ្រួសារលោកយាយនិងជីដូនជីតារបស់លោកយាយអីតើគាត់មានដែលបាននិយាយដំណាលអី?

ខ៖ និយាយរួមទៅកូន កាលពីដើមលោកតារបស់ខ្ញុំគាត់អត់មានលំបាកអីនោះទេ កាលជំនាន់របស់គាត់កាលពីដើមគាត់ធ្វើប៉ូលីស! កាលជំនាន់ពីដើមកាលជំនាន់បារាំងអី គឺលោកយាយរបស់ខ្ញុំគាត់ស្លាប់យូរហើយតាំងពីខ្ញុំមិនទាន់ដឹងអីម៉េច នេះដឹងតាំងពីនៅនេះហ្ហ៎…អឺ…បើសិនជាលោកតារបស់ខ្ញុំ គាត់រាងធំដុំដែរ! ចឹងហើយអត់មានដែលបានលំបាកអីនោះទេ ស្រុករបស់ខ្ញុំគឺស្រុកស្អាង ស្រុកតូច! នៅខាងត្បូងសាលាស្រុក ហ្នឹងជីតារបស់ខ្ញុំ មានដីមានធ្លីផ្ទះធំណាស់ ក៏ប៉ុន្តែ អាពួកខ្ញុំអីគឺថាគេមកនៅឯភ្នំពេញទាំងអស់ចុះបើសិនជាម្តាយរបស់ខ្ញុំពេលគាត់ការហើយចឹងបានគាត់បែកមករស់នៅឯភ្នំពេញអស់ហើយចឹងបាត់ ដល់ពេលហើយដល់ខ្ញុំធំឡើងគឺខ្ញុំបានមករស់នៅឯហ្នឹងតែម្តងនេះ! ម្តាយខ្ញុំមកទិញដីមកទិញអីនៅឯហ្នឹង ដល់ចឹងកាលពីដើមម្តាយរបស់ខ្ញុំហៅម៉ាក់ប៉ាណា ដល់ចឹងប៉ារបស់ខ្ញុំគាត់ធ្វើការនៅក្នុងប្រលាន ចឹងខ្ញុំនៅនេះ រៀនដើរពីហ្នឹងទៅពោធិចិនតុងទៅរៀននៅសាលាពោធិចិនតុងឯណោះ ដើរទៅ!។

ក៖ចាស!

ខ៖ បាន២នាក់បងស្រីរបស់ខ្ញុំដើរទៅរៀន តែថាអត់មានដែលបានលំបាកនោះទេ កូន នៅក្នុងគ្រួសារខ្ញុំ មកលំបាកតែថានៅក្នុងប៉ុលពតហ្នឹងតែម្តង!

ក៖ យ៉ាងម៉េចដែរទៅលោកយាយ?

ខ៖ ចាសអូ! បើសិនជាកូនរបស់ខ្ញុំពេលនៅប៉ុលពត! ងាប់រស់ស្មើ! ងាប់រស់ស្មើ! បានតែថា ខ្ញុំអត់មានចេះដកស្ទូងនោះទេ កូនបានតែថាត្រកូលរបស់ខ្ញុំ អ្នកធ្វើស្រែ ខ្ញុំដឹងតែថាដល់ខែគេដឹកអង្កយកមកហើយ ដល់ចឹងទៅខ្ញុំដល់ទៅអាពត គេអោយខ្ញុំស្ទូងដកហើយខ្ញុំអត់ចេះ ច្រូតក៏អត់ចេះ ច្រូតដើរកាត់កាត់បាន១ទងៗ គេថាខ្ញុំអត់ច្រូតចឹងនោះទេ ដល់ចឹងទៅ ធ្វើតាមគេប្រាប់គេ ដល់ពេលចឹងគេអោយខ្ញុំបានទៅរកាកោងនៅទំនប់ហ្នឹង លើកទំនប់ហើយនិងកាប់ចំការ ដល់ហើយពេលចឹង គេអោយខ្ញុំនៅចំការហើយនិងទំនប់នោះទេ អត់មានដែលបានស្រណុកអីនឹងគេនោះទេ ហើយម្តាយគាត់នៅខាងមើលក្មេង មើលកូនក្មេងតូចហើយប្អូនខ្ញុំនៅកុមារ ដូចមីអូនមិញចឹងវាតូចចឹង វានៅខាងកុមារ ហើយខ្ញុំនៅខាងនារី។ នារីយុវជនហ្នឹង​ជម្លាសទៅមិនដែលបាននៅផ្ទះជួបជាមួយនឹងម្តាយនោះទេ ទៅបានលើទំនប់ហូបមិនដែលឆ្អែតនោះទេកូនអើយ ធ្វើតែទំនប់ត្រួយស្នោ បើសិនជាមិនត្រួយស្នោនោះទេ ក៏អាផ្កាវាហ្នឹង ហើយនិងគេហៅអាសណ្តែកអីនោះទេ ដាក់ស្ងោរហើយ ច្រកថង់ហើយហូបហើយកាលជំនាន់ប៉ុលពតហ្ហ៎! ចឹងបើសិនជាហីវខ្លាំងគឺស្លឹកថ្នឹង បោចដាក់នៅបាទដៃហើយហូបទៅ! ហូបទៅ! ហើយអរទៅចឹងទៅកាន់ចំការ ដល់ពេលម៉ោងទំនេរចឹងទៅបានត្រដៀតកញ្ជែង ជាមួយនឹងទៅជញ្ច័ត បានក្តាម ខ្ចង អីបានកូនក្តាម ក្អតអីយកមក ក្បិតអាចម៏ចឹងទៅសោរទៅបង់អំបិលបន្តិចទៅ ដាក់យកទៅហូបទៅ មានអីហូបកូនឃ្លានណាស់ ឃ្លានណាស់កាលជំនាន់ប៉ុលពតខ្ញុំកំសត់ កំរ ហើយកាលនៅជំនាន់ប៉ុលពត ខ្ញុំកំសត់ខ្លាំងតែម្តងខ្ញុំ!​ងាប់រស់ស្មើតែម្តង តែដល់ពេល គេចេញទៅវិញ គេហៅខ្ញុំទៅជំរុំតែថាខ្ញុំអត់មានបានទៅ ព្រោះអីខ្ញុំទៅខាងស្រី ចឹងម្តាយគាត់ថា៖«កុំទៅនុងអីកូន មកនេះមកដើម្បីទិញមករកបងស្រីខ្ញុំ »ចឹងបាន៣នាក់ម្តាយកូន ហ្នឹងប៉ាខ្ញុំស្លាប់ហើយ ប៉ាខ្ញុំស្លាប់នៅស្អាងនៅព្រែកតូច ចឹងខ្ញុំនៅតែ៣នាក់ ខ្ញុំជាទាល់ ជាកូនប្រុស១នាក់ហើយ ជាកូនស្រីណា។

ក៖ ចាស!

ខ៖ ច្រូត កក់ ហើយអត់មានការដៀវ នោះទេកូនកាំបិត ហើយចាប់ដៃហ្នឹងអាទៅ ចាប់ដៃហ្នឹងអាទៅៗ ហើយហាលទៅចង់ ដឹកតាមរម៉កគេមក។

ក៖ ហឹម

ខ៖ ធ្វើកូនផ្ទះ១តូចនៅ៣នាក់ម្តាយកូន! ប្អូនខ្ញុំម្តាយខ្ញុំនិងខ្ញុំ!​ដល់ពេលមានគេខ្សិបប្រាប់ម្តាយខ្ញុំថាអូនអើយ! អូនឯងកុំនៅស្រុកយើងព្រោះនិយាយរួមទៅហៅថាត្រកូលម្តាយខ្ញុំមានកាលពីដើមគេហៅថាចាស់ៗកាលពីដើមគាត់មានណា គាត់មានឈ្នួលបម្រើ តកូនតពូជហ្ហ៎! ចឹងបងលឺសូរថាមិនស្រួលនោះទេ ត្រកូលហែងមិនស្រួលគេយកទៅវ៉ៃចោលទាំងអស់! ហើយចឹងហែងសុំគេចេញទៅក្រៅស្រុកទៅ! ចឹងម្តាយខ្ញុំក៏សុំគេចេញទៅក្រៅស្រុកក្រឹប!! បាត់ដំបង! គេបញ្ជូនពួកខ្ញុំទៅនៅឯខាងបាត់ដំបងហ្ហ៎ ខ្ញុំទៅនៅបាត់ដំបង ខ្ញុំបានទៅលើទំនប់ទៅនៅបាត់ដំបង ត្រពាំងថ្ម ភ្នំស្រុកអីសុទ្ធតែ កន្លែងខ្ញុំលើកទំនប់ហើយកូន ហ្នឹងសុទ្ធតែជាកន្លែងខ្ញុំលើកទំនប់ហើយ នៅភ្នំស្រុកណា! នៅភ្នំស្រុកទំពាំងថ្មហ្នឹងកូនឯងសួរគេ ប្រវត្តិអ្នកនៅឯណាដឹងហើយ មកដល់ពេលឥឡូវហ្នឹងក៏មានអ្នកនៅហ្នឹងគេដឹងហើយថាលិចទឹកហើយមកដល់ពេលឥលូវនេះ។ ដល់ពេលបានជម្លាស់មកវិញ ខ្ញុំបានរៀបការជាមួយប្តីខ្ញុំឆ្នាំ៧៩ ដល់ឥឡូវខ្ញុំមានកូន៥នាក់ហើយមកដល់ឥឡូវខ្ញុំមានកូន៥ សុទ្ធតែជាកូនកន្លងធម៏ទាំងអស់កូន ប្តីខ្ញុំក៏គាត់ដោយកន្លងធម៏ ចឹងបានខ្ញុំថា មួយជាតិនេះ ធ្វើបុណ្យល្អពីជាតិមុនមិចក៏មិនដឹងណាកូនណា ប្តីរបស់ខ្ញុំស្លូត! ដឹងតែពីញញ្ញឹម ចឹងសួរវាទៅដឹងតែពីញញ្ញឹមនោះទេ សួរវាទៅថា «ប៉ាដឹងតែពីញញ្ញឹម»

ក៖ គាត់ឈ្មោះអ្វីដែរប្តីអ៊ី?

ខ៖ ពន្ល តន! គាត់៦៨ហើយអាយុរបស់គាត់! ចឹងប្តីរបស់ខ្ញុំស្លូតណាស់! ចឹងបានជាតាំងពីការមកគាត់មិនដែលបានវ៉ៃខ្ញុំមួយដៃនោះទេកូន បើសិនជាតាំងពីស្គាល់មក ។កូនបងខ្ញុំអាយុបាន៤០ហើយកូនស្រីខ្ញុំ ចៅខ្ញុំអាយុបាន២១ហើយហ្នឹង ចៅកំលោះ! ចឹងប្តីខ្ញុំមិនដែរ ងែងឬហង់អីគឺអត់ ហើយប្តីខ្ញុំបើសិនជាវ៉ៃប្រពន្ធអីខ្ញុំពិបាកចិត្តណាស់ ខ្ញុំឃើញប្តីប្រពន្ធគេ ខ្ញុំថាគឺនេះខ្ញុំធ្វើបុណ្យល្អ! ចឹងខ្ញុំអត់មានលំបាកដូចជាវានោះទេ វាអត់មានផ្ទះនៅ តែខ្ញុំមានផ្ទះនៅ វាជួលផ្ទះគេចឹងណា ចឹងខ្ញុំមានផ្ទះនៅទោះបីជាវាមានតូចតាចអីរបស់យើង វាមិនជួលអស់ថ្លៃគេណា! ដល់ពេលចឹងគ្នាវិញ គ្នាជួលផ្ទះ តែថាខ្ញុំវិញនោះអត់មានទេ គឺខ្ញុំជួលផ្ទះនៅ មានកូនដោយកន្លងធម៏អីចឹងទៅ អត់មានលំបាកនោះទេខ្ញុំ! ចឹងបានថាខ្ញុំរូបអាក្រក់តែខ្ញុំបានប្តីល្អ ហើយកូនក៏ល្អចិត្តដោយស្មោះស ហើយបើសិនជានិយាយរួមបើសិនជាតាមរូបខ្ញុំពីក្រមុំមកដល់ទាល់ពេលឥលូវនេះ គឺអត់មានស្អាត់នោះទេ តែថាប្តីរបស់ខ្ញុំគាត់បានចេះតែមកដណ្តឹងការហើយគាត់បានដូចជាស្រលាញ់យើង ហើយគាត់ដូចថាគាត់ស្លូតតែម្តង និយាយរួមទៅ! ស្លូតណាស់តាខ្ញុំ ដល់ចឹងខ្ញុំតែថាណានេះ ខ្ញុំបានចេះតែនឹកនៅក្នុងខ្លួនខ្ញុំដែរថា អញណា បើសិនជានៅក្នុងការជំនាន់ប៉ុលពតគេស្នើ (កាលការនៅជំនាន់ប៉ុលពតគេរៀបការអោយម្តង៣០ទៅ៤០គូណាកូន!) បើសិនជាជំនាន់ហ្នឹងមិនដឹងថាវេទនាយ៉ាងម៉េចនោះទេ កាលជំនាន់ប៉ុលពតបានប្តី! កាលជំនាន់របស់ខ្ញុំស្លការីដាក់ពាងហ្នឹង កាលនៅសម័យ៧៩ អ្នកណាមកស៊ីការហ្នឹងគេចង់មាន់ ណាទូលអង្ក ហើយអ្នកណាគេទូលអង្កហើយគេយកអង្កមកហើយ អ្នកណាមានលុយ ! ចុះបើសិនជាកាលនៅជំនាន់នោះយើងអត់មានលុយឯណាកាលនៅជំនាន់ហ្នឹង ចឹងបានថាខ្ញុំស្រណុក យល់បល់របស់ខ្ញុំមានតែប៉ុណ្ណឹងឯង។ ចាសបើសិនជាអ៊ំដូចអត់មានលំបាកអី!

ក៖ ចាស

ខ៖ ចាស

ក៖ ចឹងកាលមុន លោកយាយឆ្លងកាត់សម័យសង្គមណា?

ខ៖ ចាសសង្គម កាលជំនាន់…កាលនុងគេហៅ ដូចថាយើងអត់ដឹងអាពតនោះទេ គេហៅថាខ្មែរក្រហមណា។

ក៖ ចាសៗ

ខ៖ វាវ៉ៃខ្ញុំ! ខ្ញុំនៅផ្ទះរបស់ខ្ញុំនៅហ្នឹង ដល់យប់ឡើងផ្ទះខ្ញុំអីជីកត្រង់សេ ហើយ ប៉ាខ្ញុំអ្នកជីកត្រង់សេ យប់ឡើងនៅថ្ងៃស្មាននេះអីឆ្អិនអស់ហើយ លើក ឆ្នាំងបាយដាក់ចូលទៅក្នុងត្រង់សេអស់ហើយរៀបចំ ទៅសំរាននៅក្នុងហ្នឹងហើយអត់មាននៅក្នុងហ្នឹងនោះទេ ទៅសំរាននៅផ្ទះ ហើយចឹងគឺថាក្តុងក្តាំងខ្លាំងពេកចុះអីយើងនៅក្នុង បន្ទាយ នៅក្នុងប្រលានយន្តហោះនេះ! ដល់ចឹងទៅអ៊ំខ្ញុំនៅឯទឹកខ្មៅនោះគាត់ថា៖« តាំងអើយ! ហែងកុំនៅហ្នឹងទៀតអូន ហែងនៅជិតប្រលានយន្តហោះហ្នឹង! នាំកូនគេចមកនេះសិនទៅ! »ក៏ទៅខាងរៀនខាងសូត្រហើយ រត់ទៅនៅនុងទៅ ! ទៅបាន១អាទិត្យ២អាទិត្យហ្នឹង ដូចជាស្ងប់ហើយមកវិញ ដល់មកវិញដល់ទៅពេលចឹងទៅម្តាយខ្ញុំគាតថាវាជិតប្រលានពេកចឹងយើងរើផ្ទះទៅនៅឯភ្នំពេញ ដល់ចឹងទៅ ខ្ញុំនៅឯនោះ អត់មានអ្នកណានៅចឹងហើយក៏បានទៅជួលផ្ទះគេនៅឯនោះ នៅភ្នំពេញនៅជិតពេទ្យ សម្តេចយើងឥឡូវនេះ ផ្ទះខ្ញុំទៅជួលនៅជិតហ្នឹង! ទៅជួលនៅជិតហ្នឹង ដល់ពេលនៅឯនុងចឹងទៅ ក៏ប៉ាខ្ញុំ គាត់កំពង់តែធ្វើការអីចឹងទៅ ក៏ខ្ញុំ លក់ដូរ ខ្ញុំលក់ឥវ៉ាន់នៅមុខរោងកុន! លក់ត្របែក លក់ម្កាក់ លក់អំពៅសាងអីចឹងទៅណា ហ្នឹង! លក់ចឹងទៅ! ដល់ពេលអាពតវ៉ៃចូលហ្នឹង ហើយដល់ចឹងប៉ារបស់ខ្ញុំ កាលនុងគាត់ឈឺក្រពះនោះ ហើយកាត់ធ្វើការនៅប្រលានចឹងហើយគេព្យាបាល គាត់ធ្វើការងារនៅក្នុងក្រសួងចឹងគេមើលយើងណា! ចាសចឹងគ្រាន់តែគេវ៉ៃចូលភ្លាមហ្នឹង វាថាអោយយើងចេញតែ៣ថ្ងៃ តែអត់មាន៣ថ្ងៃឯណា ៣ឆ្នាំជាងហ្ហ៎កូនឯងមើល ខ្ញុំបែកតាំងពីអាយុ១៩ឆ្នាំទៅរហូតមកដល់ខ្ញុំ២០ជាងបានមកវិញ​ចឹងថាលំបាក វាគ្មានអីលំបាកជាងហ្នឹងនោះទេកូនអ៊ំហ្ហ៎ទេ! ឆ្លងកាត់អាភ័យរត់ឆ្លងកាត់អាគ្រាប់ផ្លោងនោះវាមួយសារចឹងទៅ ហើយ ទៅអាពតនោះគេចង់ គេចង់ដៃនៅខាងក្រោយហ្នឹង ហើយអាហ្នឹងរឿងអី គឺរឿងអាអង្កស្រូវ១កំប៉ុងហ្នឹង អាពុកយើងរើស ពីស្រូវពុកហ្នឹង យើងរើសហើយបានបុកស្រូវធ្វើបបរលាយត្រកួន លាយប្រលិតអីហ្នឹងណា​ ហ្នឹងគេថាយើងលួចស្រូវរដ្ឋ អង្កការអីចឹងណា គេបានប្រមានយើងចឹង ហើយគេចាប់យើង ចង់ តែខ្ញុំចេះបានប្រធាន ប្រធាន បឹងជិកនោះគាត់ប្រធានឆ្លប គាត់ស្រលាញ់ខ្ញុំណាស់ គាត់ឃើញខ្ញុំគាត់ទុកខ្ញុំដូចជាប្អូនចឹងណា​គាត់រកអត់ឃើញគាត់សួររកគេហើយថា៖« ហែក! ហែងឃើញនារីម៉ៅយកទៅណាហា៎?» «អូ! អញឃើញគេចាប់ចង់ហ្ហ៎!ថាយកអង្កគេមួយកំប៉ុងគេបបរហើយ!!» ចុះកាលនុងមិនមែនហូបតែ១នាក់ឯងណា ឡើង៤ទៅ១០នាក់ហ៎ ដល់ចឹងទៅគាត់ទៅ! ដល់ចឹងថាដោះមក ស្រាយចំណង អីមកយកទៅអោយដកសំណាបទាំងស្លឹកទៅបានហើយហែង ថាចង់អីយូរម៉េស ចង់អីកូន ចឹងអត់មានចេះដកសំណាបផងហ្នឹងចឹងដកតែមួយកណ្តាប់អត់មានដែលបានផងហ្នឹង ចឹងហើយគាត់ចេះតែប្រមានយើងទៅចឹងទៅណា​ហើយគាត់ថាទៅផ្ទះទៅៗ ចឹងបានគាត់ជួយយើង ទៅ ។ក្រោយឡើងមកទៀត នៅខាងក្រោយផ្ទះអ៊ំ! ឆ្លបនៅខាងក្រោមផ្ទះ ហ្នឹងណា! យើងដឹង! យើងដឹងថាគេនៅខាងក្រោមតែយើងមិនដឹងថាត្រូវនិយាយអី យើងសង្ខំដេកចឹងទៅណាកូន​ វាស៊ើបមើលថាយើងនិយាយអីៗចឹងណា! ដល់ចឹងបានជាអ៊ំថាអត់នោះទេ អ៊ំដឹងថាមានអ្នកនៅក្រោមផ្ទះ ចឹងចេះតែសង្ងំចឹងទៅបាន៣នាក់ម្តាយកូន ចេះតែសង្ខំទៅ បាន៣នាក់ម្តាយកូន ហើយដល់ពេលថ្ងៃស្អែកឡើងទៅធ្វើការខ្ញុំនេះចេះតែត្រៀមទៅលើកទំនប់ ម្តាយទៅ ហើយម្តាយខ្ញុំទៅមើលកងកុមារចឹងទៅ ហើយប្អូនៗរបស់ខ្ញុំគេនាំគ្នាទៅតាមកុមារតូចៗចឹងទៅ ទៅលើអាចម៏គោ លើកអី កាប់! ដើរកាប់អាតាត្រាំបាយសនោះ! ធ្វើជីហ្ហ៎ ដល់ចឹងហើយបានថាប្អូនខ្ញុំទៅមានតែកំពស់នេះហ្នឹង ដល់ចឹងវាឥលូវនេះវានៅវត្តដែរតើ តែថាវាឈឺមកដល់សព្វថ្ងៃ នេះអត់មានមកវត្តនោះទេ តែថាខ្ញុំមកនៅវត្តនេះខ្ញុំចាប់ ហើយចឹង​ខ្ញុំបានកូនៗខ្ញុំ កូនខ្ញុំវាស្លាប់១ចឹងហើយខ្ញុំមានអារម្មណ៏ចិត្តរបស់ខ្ញុំ គឺខ្ញុំចង់បម្រើ ព្រះសង្ឃ​ដល់ចឹងខ្ញុំប្រាប់ប្តីខ្ញុំថាខ្ញុំចង់ទៅវត្តឯង ខ្ញុំចង់ទៅបំរើព្រសង្ឃ! បម្រើលោក ដាំបាយលាងចាន បួសជូតអីហើយចឹងខ្ញុំមកផ្ទះវិញ ដល់ចឹងប្តីខ្ញុំគាត់អោយមក ! ដល់ពេលមកបម្រើចឹងទៅក៏មានចិត្តធូរអារម្មណ៏ ហើយថាយើងបានបម្រើព្រះសង្ឃណា ខ្ញុំមកនៅហ្នឹងវត្តនេះខ្ញុំបានបាយហូប ទឹកដោះគោលោកអោយ ចឹងទៅ មីលោកអោយចឹងទៅ ចឹងយើងបានធូមួយគ្រាដែរ ចឹងថាយើងផ្ទះតូចម៉ែន តែយើងអាចធូ បានបាយបានអីហូប យើងដាំបាយអីអោយដល់លោកអីចឹងទៅ យើងបានដែរលោកឆានមានអស់ណា ចឹងយើងមិនបានហូបដែរ ចឹងយើងបម្រើព្រះសង្ឃផង យើងបានបុណ្យផង យើងបានហូបទៀត ដល់ចឹងខ្ញុំធូប៉ុណ្ណឹង។ចាស!!!

ក៖ លោកយាយ! កូនរបស់លោកយាយដែរបានស្លាប់ហ្នឹងតើគាត់មូលហេតុអ្វីដែរ?

ខ៖ កូនខ្ញុំដួលកូន! ដួលស្លាប់! យប់ដូច…នៅថ្ងៃហ្នឹង២ណា! ប្តីកូនមីប្អូនរបស់ខ្ញុំដែលថាមីតូចទៅជាមួយនឹងខ្ញុំហ្នឹង កូនរបស់វាស្លាប់ពេលព្រឹកនៅម៉ោង៦ជាង វាសុទ្ធតែមានកូន៤ទៅ៥នាក់រៀងៗខ្លួនហើយ ចឹងចំណែកខ្ញុំមានកូន៣អឺ…មាន២ អាចៅខ្ញុំមាន២ប្រុស ចឹងទៅប្រពន្ធវាមកធ្វើបុណ្យមីអូនហ្នឹង! ដែលមីមួយស្លាប់ហ្នឹង ដល់ពេលម៉ោង១០ បាន១៥នាទីកូនខ្ញុំស្លាប់នៅពេលយប់ ថ្ងៃតែ១ស្លាប់២ ក្មួយស្រីស្លាប់ព្រឹក ហើយកូនខ្ញុំស្លាប់យប់! កូនខ្ញុំវាដួល ងើបឡើងវាដូចសឺងម៉ាម៉ឺយ៉ាងម៉េចទេ ស្រាប់តែ ថ្មសង្កត់លើ ដល់ខ្ញុំចុះមក ឃើញលើកកូន ស្រែហៅគេ ហៅឯង លើកបីយកទៅពេទ្យ ដល់ពេលទៅពេទ្យគេថាគាត់ ផុតហើយ ដល់ចឹងគេថាកូនអើយ! ខ្ញុំឡើងស្លុត ដល់ចឹងខ្ញុំថាចិត្តរបស់ខ្ញុំចង់ ខ្ញុំចង់មកបម្រើព្រះសង្ឃ! ខ្ញុំចង់មកវត្ត​ខ្ញុំចង់បួស ខ្ញុំចង់ជូត ខ្ញុំចង់ លាងចានអីចឹងទៅ ខ្ញុំឧទ្ទិស អោយកូន​ខ្ញុំ នឹកឃើញថាកូនអើយ បើសិនជានៅជាតិនេះកូនមានអាយុខ្លី ចឹងបាន៣៣វាស្លាប់ ចឹងជាតិក្រោយសូមអោយកូនបានអាយុវែង ហើយ ទៅត្រកូលគេអោយធូធារ កុំអោយកូនលំបាកនឿយហត់អីទៀតចឹងណាកូនណា! ចេះតែនឹកឃើញចឹង អោយតែខ្ញុំធ្វើបុណ្យអីបន្តិចៗគឺខ្ញុំឧទ្ទិសអោយកូនហើយ! អាណិតណាស់កូន។

ក៖ ចាសចឹងជីវិតនេះលោកយាយមានគេជួបរឿងផ្សេងហើយលោកយាយជួបរឿងផ្សឹងចឹងណា!

ខ៖ ចាសៗកូន

ក៖ ចឹងជួបរឿងផ្សេងៗគ្នា!

ខ៖​ហើយឥឡូវមានចៅស្រី២នៅព្រែកតាមាក់ហ្ហ៎ កូនយើងស្លាប់តែនៅកូនប្រសារស្រី ហើយខ្ញុំនៅតែរាប់កូន។

ក៖ ចាស!

ខ៖ ចឹងកូនគេមកលេងចឹង តែថាចូលឆ្នាំភ្ជុំអីចឹងគេមកហើយ!

ក៖ ចាស

ខ៖ គេមកបាំងស្គរអោយដល់ប៉ាគេចឹងទៅណា ហើយយើងក៏មកនេះអីចឹងទៅ ហើយចៅមកនៅជាមួយអីចឹងទៅ ជូន! ដល់ពេលចូលឆ្នាំហើយជូតវាដើរលេង ហើយដល់ចូលឆ្នាំហើយ បានបញ្ជូនកូនចៅទៅផ្ទះវិញដែរ គេរៀន! សុទ្ធតែស្រីៗ

ក៖ លោកយាយឪពុកម្តាយរបស់លោកយាយ តើគាត់កាលជំនាន់មុនហ្នឹងឃើញថាទិដ្ឋភាព របស់គាត់យ៉ាងម៉េចដែរ ជីវិតរបស់គាត់ណា?

ខ៖ ប៉ារបស់ខ្ញុំ! ត្បិតតែខ្ញុំដឹងក្តីថាធំមក ឃើញប៉ារបស់ខ្ញុំធ្វើការ​គាត់ដល់ពេលល្ងាចឡើងគាត់អត់មានធ្វើអីនោះទេ គាត់ពិសារតែហ្នឹង គាត់មានស្ក នំអីចឹង​គាត់ពិសារចឹងទៅ តែបើសិនជាម្តាយរបស់ខ្ញុំគាត់អត់មានធ្វើអីនោះតែ គា់តនៅតែផ្ទះបានធ្វើបាយអីអោយដល់ពួកខ្ញុំបានទៅរៀនចឹង បានធ្វើអោយហូបចឹងទៅ ប្រាក់ខែតែប៉ារបស់ខ្ញុំនោះទេ ចិញ្ចឹម១សំបុកអត់មានលំបាកនោះទេកូន ដូចជាស្រួល ដល់ពេលឥឡូវនេះ វាលំបាកណាស់។

ក៖ ចឹងដល់ពេលឥលូវនេះតើគាត់ធ្វើអ្វីដែរ?

ខ៖ ធ្វើ!...ដូចថាគាត់ដូចថាអ្នកយាមចឹងណា! អ្នកយាមឃ្លាំងណា!

ក៖ យាមឃ្លាំង?

ខ៖ យាមឃ្លាំងនៅក្នុងប្រលានហ្នឹងណាមានប្តីឃ្លាំង! ហើយថង់ហ្គា៣ហ្នឹងគាត់កាន់កាប់តែម្តង មានគ្រឿងសំភារៈកប៉ាលហោះ! ហើយនិងស៉ាំ អ្នកណាចង់ចេញចាក់ស្អីគឺលើក គាត់អ្នកបើកឃ្លាំង។

ក៖ ចឹងតើឪពុកម្តាយរបស់លោកយាយគាត់មានឈ្មោះអ្វីគេដែរ?

ខ៖ អឺ! ប៉ារបស់ខ្ញុំជុំនាន ហើយដល់ម្តាយខ្ញុំមាតសុន ចាស!

ក៖ ចាស!

ខ៖ តែដល់ពេលគេហៅគាត់ក្រៅ គេបានហៅគាត់ថាយាយកាំងៗចឹងណា​ហើយដល់ពេលប៉ារបស់ខ្ញុំគេហៅ តាណានៗហ្នឹងឯង ចាស

ក៖ ចាសថ្ងៃខែឆ្នាំកំណើតរបស់គាត់តើលោកយាយមានបានចាំដែរឬទេ តើពួកគាត់កើតនៅថ្ងៃខែឆ្នាំណា?

ខ៖ អត់នោះទេកូន​ខ្ញុំអត់ចាំ! ខ្ញុំអត់ចាំចាស!

ក៖ ចុះស្រុកកំណើតពួកគាត់នៅឯណាដែរ?

ខ៖ អឺបើសិនជាម្តាយខ្ញុំនៅស្អាងព្រែកតូច! បើសិនជាប៉ារបស់ខ្ញុំនៅកំពង់ចាម។

ក៖​ចាសចឹងតើគាត់មានដែលបានផ្តល់ដំបូន្មានឬក៏ទូន្មានកូនចៅអីដែរ?

ខ៖ អូ! កូនប្រដៅអោយធ្វើល្អចាស! ប្រដៅម្តាយឪពុកខ្ញុំ បើសិនជានិយាយរួមចឹងទៅឪពុករបស់ខ្ញុំមានតែ៣នាក់បងប្អូនហ្នឹង ម្តាយរបស់ខ្ញុំអត់មានកូនច្រើននោះទេ កូនតែខ្ញុំ ហើយនិងមីពៅខ្ញុំ១ដែលថាបែកហ្នឹង! ស្រីទាំង៣។

ក៖​តើមានឈ្មោះអ្វីដែរលោកយាយ?

ខ៖បើសិនជាបងស្រីរបស់ខ្ញុំឈ្មោះជុំចាន់ណាត

ក៖​ចាស

ខ៖ ហើយប្អូនខ្ញុំឈ្មោះជុំសុជាតា ហើយមកដល់ពេលឥលូវគេបានដាក់អោយថា ជុំមុតៗហ្នឹងហាៗៗ ហៅវាថាយាយមុតៗ ជុំមុតៗ! ហើយមកដល់ឥឡូវខ្ញុំនៅតែ២នាក់នោះទេ បងស្រីរបស់ខ្ញុំគាត់ស្លាប់ហើយ! ។

ក៖ ចឹងគាត់ស្លាប់ដោយសារតែជំងឺហេសលោកយាយកាលនុង?

ខ៖ គាត់! ដូចថាក្រិនថ្លើមហេសគាត់! និយាយរួមទៅគាត់ក្រិនថ្លើមតែម្តង

ក៖ ចឹងតើគាត់ខូចដោយសារជំងឺ?

ខ៖ គាត់ក្រិនស្រា​ដល់ចឹងទៅ បានទៅជាក្រិនថ្លើម!

ក៖ ចឹងបានមកដល់សម័យបច្ចុប្បន្នហ្នឹង?

ខ៖ ចាសមកដល់ពេលសម័យបច្ចុប្បន្ន បើសិនជាកាលពីមុននោះគាត់អត់ចេះហូប ដូចសំពត់នៅក្នុងផ្នត់។

ក៖ ត្រូវហើយលោកយាយ!ចាស!

ខ៖ ម៉ាបងប្អូនរបស់ខ្ញុំ៣នាក់ខ្ញុំអាក្រក់ជាងគេ បងស្រីខ្ញុំនិងប្អូនខ្ញុំស្អាតណាស់! ។​ខ្ញុំអាក្រក់ជាងគេតែម្តង ហើយបងស្រីខ្ញុំស្អាតណាស់មិនសមណាអាភ័ព! អាយុខ្លី!

ក៖ ចឹងយ៉ាងម៉េចទៅលោកយាយបានចឹងតើគាត់ខូចចិត្តទេបានគាត់ផឹកស្រា?

ខ៖ គាត់ចេះអូន! និយាយរួមទៅ ប្តីប្រពន្ធក្រមុំកំលោះ ហើយបែកគ្នាទៅ ដល់ចឹងគាត់ទៅដឹកពពេរអីហ្ហ៎ ដល់ចឹងមិនដឹងថាទៅដល់ណាវាវង្វេង ដល់ចឹងវាមិនដឹងថាគេយកទៅសម្លាប់ចោលនៅឯណានៃមិនដឹង ហើយដល់បងខ្ញុំនៅក្នុងភូមិនោះបងថ្លៃដល់ពេលបែកគ្នាចឹងទៅមិនដឹងនោះទេ ព្រោះអីគាត់និងបងរបស់ខ្ញុំនៅស្រុកហ្នឹងណា! នៅស្រុកផ្សេងគ្នាមិនដឹងថានៅឯណានោះទេ នឹកគ្នាណា!​ហើយដល់ប្អូនស្រីខ្ញុំស្អាត ក៏អាភ័ពដែរ ប្អូនស្រីខ្ញុំចាស់នោះទេ! បានស្រណុកមកនៅវត្តនេះ! មានប្តីហើយប្តីគេមានប្រពន្ធចុងទៀតហ្ហ៎ ដល់ចឹងទៅ វាអត់មានអារម្មណ៏ណា! កូន៧ ប្អូនរបស់ខ្ញុំកូន៧ ហើយ៨ ហើយអាមួយនោះស្លាប់ហើយដល់ចឹងខ្ចិលនិយាយ ដល់ចឹងទៅ ប្តីនោះស្លាប់នៅកូនប្រុស១នាក់ដល់ក្រៅពីហ្នឹងស្រីទាំងអស់! ហើយវាថាដល់ពេលឥឡូវ ដូចជាហិលៗ ទុកថាអោយគេទៅទៀតចឹងទៅ មកដល់ពេលឥឡូវទុកថាដូចជាពួកម៉ាក់ដូចជាបងប្អូន វាខ្ចិលរវល់ ដូចថាវាចាស់ៗអស់ហើយណា! ហើយចឹងគេនៅជាមួយនឹងប្រពន្ធចុងក្រោយចឹងទៅ ហើយយើងក៏នៅចិញ្ចឹមកូន មកដល់ពេលឥលូវកូនៗរបស់វាធំៗអស់ហើយលែងលំបាក អស់ហើយ ស្រណុកហើយលែងអីទេ ស្រណុកអស់ហើយ

ក៖ ចាសអត់អីទេ

ខ៖ អត់អីទេចាស

ក៖ ហើយលោកយាយមកដល់ពេលសព្វថ្ងៃហ្នឹងបងប្អូនលោកយាយនៅតែស្រលាញ់រាប់អានគ្នាដ៏ដែរ?

ខ៖ ចាសនៅៗ ខ្ញុំនៅតែសព្វថ្ងៃនេះបាន២នាក់បងប្អូននោះទេខ្ញុំ។

ក៖ ចាសចុះចំណែកអនុស្សោវរីយ៏ វិញតើមានអ្វីខ្លះដែរលោកយាយ?

ខ៖ កាលនៅពីក្មេងហេស?ខ្ញុំខូចជាងគេ កាលនៅពីតូច! លេង បើសិនជាគេមិនអោយលេងនោះវ៉ៃហើយ! ខ្ញុំកាចកាលពីតូច! រូបអាក្រក់នោះទេ តែកាច វ៉ៃគេ វ៉ៃបង!!បងខ្ញុំស្លូតហ្ហ៎ ស្លូតណាស់! បងស្រីខ្ញុំស្លូតៗទាល់តែដល់គាត់ចាស់! ស្លូតតែដល់គាត់ចាស់ អត់មានដែរថាកាច អត់ដែរអីនោះទេ បើសិនជាមីប្អូនរបស់ខ្ញុំហ្នឹងក៏វាកាចដែរ តែថាកាលពីមុនវាអត់មានអីនោះទេ! អត់ហ៊ានមាត់អត់ហ៊ានករអីនោះទេ ដល់ពេលវាធំរាងទ្រើសចឹងទៅ! មកពីអាពតវិញវាមានអាយុប្រហែលជាអឺ! ១៧ទៅ១៨ហ្នឹងវាកាចបន្តិចតែវាអត់មានដែរ ធ្វើអីបងនោះទេ តែថាបើសិនជាឃើញហូបស្រាចឹងវាចេះស្តីថាអោយចឹងទៅណា វាអត់ចង់អោយហូប! ព្រោះអីខ្លាចឈឺ មីប្អូនរបស់ខ្ញុំហ្នឹងក៏ឈឺដោយសារតែហូបស្រាដែរ! ដោយសារវាលំបាកចិត្តប្តីវាមានប្រពន្ធចុងទៀតហ្ហ៎ ដល់ពេលឥឡូវ វានៅវត្តហើយលែង! វាដាច់ផឹងចឹងទៅ វាមានអី! វាចិញ្ចឹមកូន រហូតដល់កូនវាក្រមុំនិងកំលោះអស់ចឹងទៅ រហូត បានឥឡូវចិញ្ចឹមវាវិញចឹងទៅស្រួលណាស់ឥលូវ គេទៅនៅឯខាងប្រពន្ធចុងគេវិញចឹងទៅ ! យើងនៅតែយើងមក លែងលំបាក។ ហើយដល់ពីកុមារអត់មានដែលចេញទៅណានោះទេកូនខ្ញុំនៅតែបាន៣នាក់បងប្អូន នៅតែលើផ្ទះ! ខ្ញុំការងារផ្ទះ! បូសជូតខាតផ្ទះអោយរលោង! បងស្រីរបស់ខ្ញុំចង្ក្រានបាយ គឺដឹងតែភ្លឺចឹងតែម្តង បើសិនជាមីងតូចនោះមានចេះធ្វើអីតូចមួយ! ដឹងតែថារត់លេងកាលនៅតូចណា! ដល់ពេលបែក ដល់ពេលធំឡើងបងស្រីរបស់ខ្ញុំបានរៀបការមុន! ដល់ចឹងបានបែកអាពតចឹងទៅ គេបានបែកគាត់ទៅ តាមប្តីចឹងទៅ ហើយខ្ញុំទៅតាមឪពុកម្តាយចឹងទៅ បានបែកគ្នារហូតបានរហូតដល់៣ឆ្នាំជាង បានប៉ុណ្ណេះវិញបានឃើញ ដល់ពេលបានឃើញគាត់ក៏មេម៉ាយហើយប្តីរបស់គាត់កាលនៅជំនាន់ប៉ុលពត!​ការក្រមុំកំលោះកាលពីស្រុកនៅភ្នំពេញយើងទៅ ទៅដល់លនុងគេអោយគាត់ទៅដឹកអោយមិនដឹងថាគេបានយកគាត់ទៅដឹកនៅដល់ណា មិនដឹងណា! បែកគ្នារហូត មកទាល់ឥឡូវគាត់ស្លាប់បាត់ចឹងទៅ តែថាម្តាយស្លាប់ទៅគាត់នៅកូន២! កូនរបស់គាត់កំសត់ ក្មួយៗរបស់ខ្ញុំសុទ្ធតែកំសត់ វាបានប្តីដូចជាមិនបានគន្លងធម៏ ធ្វើបាប! មីមួយនោះប្តីធ្វើបាបណាស់ ប្តីស្រវឹក វាយដុំ អោយតែស្រវឹកដឹងតែវ៉ៃហើយតែថាបើសិនជាបើកប្រាក់ខែដឹងថាអោយហើយ! ២០០ឬក៏ដោយ១៥០ក៏ដោយ តែថាដឹងតែអោយបើសិនជាចាយមិនអស់ទារវិញ! មិនអស់ទារវិញហើយ ដល់ចឹងខ្ញុំបានប្រាប់ថា ៖«ហែងចឹងកុំអោយមីអូនឯង នៅជាមួយនឹងវាទៀតបើសិនជាវាធ្វើបាបអូនឯងដ៏ល្មឹង ចឹងតើហែងនៅជាមួយនឹងវាធ្វើអី!។» ហើយចឹង មីអូនប្តីវាធ្វើបាបហ្នឹងមុខអាក្រក់ណាស់មកដល់ពេលឥលូវ! ស្គម!! បើកូនឯងឃើញក៏អនុច្ចាដែរ! ស្គមណាស់កដៃប៉ុនៗនេះ! ។

ក៖ចឹងគាត់ពិបាកចិត្តពេកណា!

ខ៖ ចាសស្គមៗឡើងដល់ចឹងខ្ញុំអត់និយាយ ខ្ញុំទៅចឹងហើយបានទៅលេងស្រលាញ់គ្នាហើយខ្ញុំខ្ចិល រវល់តែម្តង! បើសិនជាមានបាយម្ហូបសល់ពីវត្តមកចឹងយកអោយចៅហូបចឹងទៅ គិតវាទៀតនោះទេលែងគិតហើយ បើហាមវាអត់ស្តាប់។

ក៖ ចាស! ចឹងនេះជាជីវិតរបស់ពួកគាត់ដែលបានជួបប្រទះណា!

ខ៖​ចាសកំសត់ៗតែម្តង

ក៖ ចឹងបកមកជីវិតរបស់លោកយាយវិញកាលពីមុនតើលោកយាយបានស្រលាញ់គ្នាជាមួយនឹងលោកតាយ៉ាងណាដែរនៅកាលនុង?

ខ៖ អឺ! …កាលជំនាន់របស់ខ្ញុំកាលមកពីអាពតវិញ! នៅសម័យ៧៩ហ្នឹង បងស្រីរបស់គាត់ហ្នឹង ស្នើដណ្តឹងការ! តែដល់ពេលសម័យហ្នឹងការទៅមានធំដុំអី បើសិនជាការយើងចាស់ទុំហ្នឹងយើងរែក ទៅដូរអង្ក ទៅដូរត្រឡោចអី! នេះអឺ…ស្អីគេនៅកន្លែងលោកមន្នីនៅនេះតើកន្លែងអីគេ? អូស្ទឹងមានជ័យ ចឹងនៅព្រែកឯនុងនៅទាល់តែភ្លឺណាកូន! រាំទាល់ភ្លឺ សម័យនុងណាកូន សម័យហ្នឹងណា ហើយអត់មានអកេស អកាដង់អីនោះទេ! កាលជំនាន់យើងហ្នឹង​។ តាអ្នកទះស្គរ ហើយខ្ញុំអ្នកច្រៀងអោយគេរាំ ចឹងកូនក្រមុំ កូនកំលោះអ្នកឈរច្រៀងអោយគេរាំ! វ៉ៃស្គមអោយគេរាំហើយ តែរាំដល់ជិតភ្លឺ បាននាំគ្នាឈប់សម្រាក អត់នោះទេប្តីរបស់ខ្ញុំ ដូចជាគាត់បានប្រាប់បងគាត់អោយមកស្តីដណ្តឹងយើងតែម្តងចាស់ទុំចូលស្តីដណ្តឹងតែម្តង! ចឹងខ្ញុំនេះចេះតែនឹកឃើញដែរ ថាខ្លួនខ្ញុំនេះវាចិត្តអាក្រក តែប្តីរបស់ខ្ញុំគាត់ស្អាត! ស្អាតហើយគាត់ស្លូត ស្លូតណាស់!សួរតែវានេះក៏ដឹងដែរ តែបន្តិចទៀតគាត់មកយកខ្ញុំហ្នឹងក៏បានដឹងដែរស្លូត ហើយមកដល់ពេលឥលូវនេះគាត់ធ្វើជាងកង់ជាងម៉ូតូ ហើយចឹងយើងនេះអត់មានដឹងថាត្រូវធ្វើអីកូន អត់មានដឹងថាត្រូវធ្វើអី! ជាងកង់ជាម៉ូតូហ្នឹងគេអោយចាំដីអោយគេផង ចាំដីជួនណាគេលក់ចឹងទៅក្រែនលោគេអោយលុយកាកអីយើងបានខ្លះចឹងទៅណា ដល់ចឹងយើងដូចជានាងនេះចឹងទៅណា! ២០ទៅ៣០ឆ្នាំគេអោយបានតែ៣០០! ។

ក៖ ហឹម

ខ៖ អត់ទេ​ ដីក្មួយខ្ញុំនេះ! គេលក់ដាច់ហើយមិនអោយដំណឹងនោះទេ បើសិនជាដីគេនោះចូលជិត២លានហើយកូន! មិនតិចឯណាច្រើនណា ហើយនេះអោយគ្នាចាំដល់២០ទៅ៣០ឆ្នាំអោយគ្នាតែ៣០០ដូចហួសហេតុពេក!

ក៖ ហឹម

ខ៖ មានតែប៉ុណ្ណឹងកូន ចាសអ៊ំដូចជាអត់មានកំសត់អីទៀតនោះទេ

ក៖ ចាស!លោកយាយចឹងលោកយាយកាលពីមុនហ្នឹងដូចជាមានជីវិតរឿងខ្លួនឯងតើដែលមានរឿងអីដែលបានស្តោយស្តាយជាងគេដែរយាយ?

ខ៖​រឿងសោកស្តាយជាងគេនោះកូន! គឺខ្ញុំបាត់កូន១ហ្នឹង ខ្ញុំរបស់ខ្ញុំស្លាប់ហ្នឹង ស្តាយណាស់

ក៖ ចឹងលោកយាយចង់ធ្វើអីគេវិញបើសិនជាអាចណា!

ខ៖ ចង់តែធ្វើបុណ្យហ្នឹង បណ្តោះអោយតែកូនអោយវាកើតនៅជាតិក្រោយអោយបានសុខ កុំអោយអាយុខ្លីចឹងទៀតណា!

ក៖ ហឹ

ខ៖ ព្រោះអីយាយក៏ឈឺច្រើនដែរ ចឹងយាយខ្លួនឯងហ្នឹងបន់អោយតែឈឺហ្នឹង! ខ្ញុំនិយាយហ្នឹងមានកូនពៅ១ទៀតអត់ទាន់ការចឹងបន់អោយតែកូន ពៅហ្នឹងមានទេវតាតាមឃាំគ្រង! តាមថែរក្សាអោយសុខចំរើនអោយតែជាអស់គ្នា ហើយសុំតែសុខកុំអោយមានជំងឺនេះនោះអីចឹង ចេះតែបន់ស្រន់ចឹងទៅណាកូនកុំអោយប៉ះពាល់ដល់ក្រុមគ្រួសារខ្ញុំចឹងទៅណា! ចេះតែសុំថាចឹង ចេះតែថាអោយសុំតែសុខ បានហើយព្រោះអីខ្ញុំអត់មានលំបាកអីនោះទេ!

ក៖ ចាសអោយបានសុខសប្បាយទាំងអស់គ្នា

ខ៖ ចាសអោយបានសុខសប្បាយទាំងអស់គ្នា!

ក៖ ហើយចឹងបងប្អូនរបស់លោកយាយអីតើគាត់រៀនសូត្រដល់កំរិតណាដែរ?

ខ៖ កូនៗខ្ញុំអាបងៗវារៀនបានតិចណាស់ អាមួយស្លាប់នុងវាបានរៀនត្រឹមថ្នាក់ទី៧ទេ ហើយមីធំនោះរៀនបានត្រឹមថ្នាក់ទី៤និងទី៥ហ្នឹង! កាលជំនាន់នុងទៅរៀននៅនោះ នៅគុនជាន់នោះមានព្រៃច្រើន កាត់តាមវាលស្រែទៅរៀន ដល់ហើយអត់ហ៊ានកូនស្រីដើរទៅនោះទេ ព្រោះអីខ្លាចគេចាប់នោះហ្ហ៎ ខ្លាចគេចាប់ធ្វើបាបអីចឹងណា នៅតាមភ្លឺស្រែ! ចុះព្រៃដុបណាកាលនុងណាកូន

ក៖ ចាស

ខ៖ ដល់ចឹងគ្នាបានរៀនត្រឹមថ្នាក់តែទី៤ហ្នឹងក៏គ្នាឈប់រៀនទៅ ហើយចឹងអក្សរអីវាចេះមើលបានដូចមើលសៀវភៅអីវាអាចមើលដាច់ ហើយបើសិនជាអាទី២នោះបានត្រឹមថ្នាក់ទី៨! បានតែអាពៅនោះទេបានចប់សញ្ញាប័ត្រថ្នាក់ទី១២ហើយក៏ចប់ត្រឹមហ្នឹងចឹងទៅ ហើយកូនស្រីថ្នាក់ទី១២ទៀតបានត្រឹមថ្នាក់ទី៥ខ្ញុំឈឺ ធ្ងន់ ឈឺបានដូចជានាងនេះចឹងណា! របេងសួត! តែប៉ុននេះនោះទេនេះតែកោរត្រងោក្បាលអស់ហើយ ក្បាលជង្គង់របស់វាគឺថាចង់ធំជាងក្បាលរបស់វាទៀត! ចឹងខ្ញុំដេកពេទ្យទៅពេទ្យសម្តេចគេមើល! ហើយបានគេអោយមកដេកនៅពេទ្យស្រុកយើងហ្នឹង កូនស្រីរបស់ខ្ញុំហ្នឹងវាបានទៅកំដរ ហើយវាបានឈប់វិញចឹងទៅ ចុះកូនខ្ញុំវានៅតូចហើយវានៅរៀន ចឹងអត់មានហ៊ានអោយកូនប្រុសរៀននោះទេ សុខចិត្តអោយកូនប្រុសឈប់ទេ ព្រោះអីនឹកឃើញថាបើសិនជាកូនស្រីទោះបីជាម៉េចជា គឺបានហើយ ចេះបានមើលដាច់បានហើយ កុំអោយអាពៅនោះរៀនទៅចឹងហើយវានៅតូច ចឹងបាននៅកំដរយើងមិចកើត លើកយើងនេះអត់មានរួចផងហ្នឹង បើសិនជាមីហ្នឹងវារៀនថ្នាក់ទី៦និងទៅ៥អីដែរចឹងវាអាចលើកយើងរួច អាចគ្រាអី លើគ្រា យាយដើរពីហ្នឹង! ហើយពីវែងហ្នឹងអត់មានបានរួចនោះទេ កូន ដើរសុទ្ធតែអោយគេគ្រាលទៅដែរ! ដល់ចឹងទៅរកកន្លែងអង្គុយទៅ ហើយអោយវាឈប់រៀនទៅ! ដល់ពេលយាយ៦ខែចឹងយាយបានដេកពេទ្យ៦ខែ ជំងឺរបេងហ្នឹងណា! ហើយគ្នាមករៀនអីគ្នាបានរៀនចូលទៀត ដល់ចឹងហើយក៏បានឈប់ទៅ ដល់បើសិនជារៀនធំបានតែកូនពៅនោះទេ! ហើយនិងបានបន្តមកចៅនោះទេ គេបានចេះតែបន្តរៀនៗទៅ ហើយចឹងមានកូវីដចឹងលែងរៀនលែងអីទៀតទៅនេះ។

ក៖ ហឹម! ចាសត្រូវហើយយាយម៉ារយៈកូវីដចឹងស្ងាត់

ខ៖ ចាសស្ងាត់ណាស់កូន!

ក៖ ចឹងដូចជាសាលារៀនអីគេបិទខ្លះដែរចឹងណា

ខ៖ ចាស!

ក៖ តែមកដល់ពេលឥលូវគេចូលរៀនបានខ្លះដែរហើយ

ខ៖ ចាសឥឡូវបានចូលរៀនខ្លះហើយតើកូន! ចូលរៀនវាបានចូលរៀនវិញ ទៅរៀននៅសាលាសំរង់អណ្តែកហ្ហ៎។

ក៖ ចាស

ខ៖ ហ្នឹងហើយចៅស្រីរៀនថ្នាក់ទី៩អាយុបាន១៥ហ្នឹងណា​វារៀនបានថ្នាក់ទី៩ហើដល់ចឹងវាបានរៀនឥឡូវនេះប៉ុន្នានថ្ងៃវាគ្រុនផ្តាសាយអីចឹងឈឺ ហើយគ្រុនពោះវៀនវាគ្រុនផ្តាសាយធំ ចឹងហើយវាអត់មានបានទៅរៀននោះទេ! ចឹងហើយវាបានដាក់ស៊ីរ៉ូមបានប៉ុន្នានថ្ងៃហើយ។

ក៖ ចាស

ខ៖ ចាស

ក៖​ចឹងលោកយាយដូចជាកូនចៅរបស់លោកយាយអី តើមានក្តីប្រាថ្នាអ្វីប្រាប់ដល់លោកយាយដែរឬទេ?

ខ៖អត់នោះទេកូន! អត់ទេ តែបើសិនជាដូចថា និយាយ« អូម៉ែដូចជាឃ្លាននេះណាស់! » «ឃ្លានអីម៉ែ! តើឃ្លានមុខម្ហូបអីចឹង?» ចឹងហើយគេធ្វើអោយហើយ!

ក៖ គាត់ធ្វើអោយ

ខ៖ ធ្វើអោយហូប!

ក៖ ចឹងឥលូវអញដូចជាចង់ស៊ីសម្លម្ជូរណាកូនណា!

ខ៖ ហឹម!ៗ

ក៖ ចឹងគេធ្វើហើយគេស្លហើយ! ដល់ចឹងថាកូនណាកូនឯងទិញអីៗមកស្លអោយមានសម្លម្ជូគ្រឿងបន្តិចចឹង ដល់ចឹងគេស្លអោយហើយ! ដល់ចឹងអ៊ំរាល់ថ្ងៃយាយនៅផ្ទះវាកូនវា កូនបង្កើតមីបងគេនៅឯប្រលាននោះទេ! ប្តីគេធ្វើទាហាននៅហ្នឹងហ្ហ៎ ដល់ចឹងគេបានទៅធ្វើទាហាននៅហ្នឹង! ដល់ចឹងផ្ទះយាយនៅនេះចឹងនៅកូនពៅ! កូនពៅហ្នឹងចឹង មីធំហ្នឹងវាធ្វើបាយធ្វើអង្កអីចឹងហើយវាទៅធ្វើចំការហើយ វាមកផ្ទះយាយ វាបានមកជួយបោសសំអាតអីអោយយាយចឹងទៅ ហើយបើសិនជាយាយនៅឯនេះចឹងតើយាយមានអ្នកណាគេបូសសំអាត! ចឹងវាបានជួយបូស ជួយជូតអីអោយស្អាតអីចឹងទៅ ដល់ចឹងយាយទៅវិញគឺហើយៗ! ដល់ពេលល្ងាចបានវាទៅផ្ទះរបស់វាវិញ ដល់ពេលល្ងាចអីចឹងមក! មកជួយបម្រើវត្តអីដែរអាកូនប្រសារយាយហ្ហ៎។

ក៖ ហឹមចឹងយាយមានផ្ទះខ្លួនឯងហើយ?

ខ៖ ចាសយាយផ្ទះខ្លួនឯងហើយកូន

ក៖ ចាស!

ខ៖ ទោះបីជាតូចក៏ដោយក៏ជាផ្ទះយាយ! កុំអោយផ្ទះជួលអត់មានលុយអោយគេនោះទេកូន។

ក៖​ចាសត្រូវហើយយាយ!

ខ៖ តែថានៅពេលឥលូវយាយនៅខ្វះអង្គការដែរ យាយនៅផ្ទះការ៤០០០ធ្វើផ្ទះណា! យាយនៅជំពាក់អង្គការ យាយនៅបង់អង្គការរាល់ខែ! ១ខែជាង១០០ ចឹង១ខែជាង១០០ ។

ក៖ ចឹងជិតអស់ហើយលោកយាយ?

ខ៖ នៅ៣ឆ្នាំទៀត! នៅ៣ឆ្នាំទៀត

ក៖ ចឹងលោកយាយបានចំណូលពីណាដែរដើម្បីបង់អង្គការ?

ខ៖ ហ្នឹងបានកូនពៅធ្វើការ គាត់បានធ្វើការខាងជាងអឺ ជាងទឹក អាស៊ីយ៉ូទឹកអីតភ្លើង! តអីផ្សាអីហ្នឹងចឹង! និយាយរួមទៅ១០០មុខណាអូន! និយាយទៅក្រុមហ៊ុនហ្នឹងក៏ខ្មែរដែរ ស្អីក៏ធ្វើដែរ យើងទៅដំបូងជីដីជីអីធម្មតា ដាក់ស៊ីយ៉ូអីចឹង ដល់ពេលបានឡើងគោងជានេះ យើងទៅតភ្លើង តទឹកអីតាមបន្ទប់អីចឹងទៅ ហ្នឹងគេធ្វើតាមចម្រៀងអីចឹងទៅណា បើសិនជាយើងចេះខាងភ្លើងគឺខាងភ្លើងទៅ បើសិនជាខាងទឹកនោះគឺខាងទឹកទៅ ចុះកូនរបស់ខ្ញុំវាធ្វើខាងទឹកហ្ហ៎វាខាងទឹកផ្សាអីចឹងវាបានអាពៅហ្នឹងហើយបានបានបើកមកវាបង់ទៅ!។ហើយបើសិនជាតា ជួនកាលកង់ម៉ូតូហ្នឹងវាប៉ះទៅមួយថ្ងៃបាន២អីទៅ ជួនកាលអត់ចឹងទៅ បើសិនជាប៉ុន្នានថ្ងៃនេះដាច់ហ្ហ៎ ទឹកលិច! ដល់ចឹងអត់មានឆេះហ្ហ៎ ធ្វើទៅ បានម៉ូតូមួយ២០០០ទៅ៥០០០ទៅ៣៥០០អីចឹងទៅណា ដល់ចឹងបាន១ថ្ងៃបាន២០០០០ទៅ៣០០០០របស់គាត់ដែរ។ រួចថ្ងៃណាគាត់ត្រូវការទិញថ្នាំទិញអីដែរ ព្រោះអីគាត់ចាស់ហើយគាត់អាយុ៦៨ហើយ ចឹងបើសិនជាថ្ងៃណាគាត់ត្រូវការទិញថ្នាំលេបអីដែរចឹងណាកូន ។ ហឹម! បើសិនជាយាយនៅថ្ងៃណាចឹង ត្រូវទៅពេទ្យទៀតហើយនៅថ្ងៃទី២២ហ្ហ៎! ចឹងដាច់យាយ តែថាដាច់ទៅបើកថ្នាំ តែថាទៅបើកថ្នាំនេះក៏ត្រូវការលុយដែរ ៨០០០០អស់៨០០០០តែថាយើងលេបបាន២ខែ អស់៨០០០០ហ្នឹងអស់២ខែ ដែលដាច់ណា ហើយទៅ យាយចេះតែចុកទ្រូង ហើយធ្វើទុកក្រពះ ហើយនិងនេះជើងរបស់យាយ ដុះសាច់ខ្ចី នេះ!!(នេះកូនឯងស្ទែបមើលកូននេះ! )ឈឺណាស់ ប៉ះពីតតែម្តង ហើយបើសិនជាមេឃត្រជាក់អីនេះពីតហើយនេះៗ ប៉ុកៗនេះ កូនឯងសាក់ស្ទាបទៅមើល ។

ក៖ ចឹងអាហ្នឹងយ៉ាងម៉េចដែរយាយ?

ខ៖ ហើមណា វាដុះតែម្តងណាកូន

ក៖ ចឹងនេះសុទ្ធៗដុះមក?

ខ៖ ហ្នឹងហើយដើរចុះដើរឡើងបំរើចុះឡើងពោតណាស់! ហើយជួនកាលចុកនៅម៉ាជំហៀងហ្នឹងរួយ!

ក៖ ចឹងយាយបានអីនេះ!

ខ៖ អត់នោះទេ តែថាប្រេងកូលាបអីចឹង ចេះបានលាបអីចឹងទៅ គេថាលាបប្រេកូឡាអីចឹងទៅ បើសិនជាទិញថ្នាំមកលេបអីនោះក៏អត់មានបាត់ដែរ! គេថាទាល់តែនេះ គេថាអោយយើងដើរលើខ្សាច់អីណា! ហើយតើយាយដើរទៅឯណា រកខ្សាច់អីមកបានយកមកដើរនោះកូន បើសិនជាផ្ទះយើង ផ្ទះយាយត្បិតតែមានផ្ទះមែនតែ ផ្ទះផ្លូវ១ម៉ែត្រកន្លះហ្នឹង! ។

ក៖ តែពេទ្យគេអោយ?

ខ៖ ទៅពេទ្យសម្តេចគេអោយថ្នាំបំបាត់ការឈឺចាប់ហ្នឹង ហើយយកមកលេបហ្នឹងទៅ ហើយវាអត់ទេ វាចឹង!

ក៖ ចឹងពេទ្យគេថាយ៉ាងម៉េចដែរយាយ?

ខ៖ គេថាខ្លះមិនមែនជាឆ្អឹងដុះ! គេថាឆ្អឹងដុះ ហើយខ្លះទៀតគេថាយើងកុំអោយយើងនេះ បើសិនជាយើងសម្រាកចឹងគេអោយយើងដេកទៅគង់ជើងយើងអោយខ្ពស់! ជើងយើងខ្ពស់ជាងក្បាលចឹងទៅ ចឹងបានជាអត់សូវឈឺហើយបើសិនជាវះ បើសិនជាវះមិនបាននោះទេ តែថាបើសិនជាវះនោះយាយត្រូវពិការហើយ! តែថាវះយាយត្រូវដេកស្ងាម អត់មានធ្វើអីកើតនោះទេ ចុះបើសិនជាវះនោះ ចុះយើងចាស់ហើយ ។

ក៖ ចាសយាយ!

ខ៖ ចឹងបើសិនជាវះទៅ កាត់ឆ្អឹង កាត់អាឆ្អឹងនោះចេញ ចឹងតើយាយម៉េចជា! មិនយើងនៅស្ងៀម។

ក៖ ចាស

ខ៖ ចឹងយើងមិនអត់បានបម្រើលោកអត់កើត ដល់ចឹងយើងមានអីហូប! ហឹម!អង្កផងអីផង ហើយយើងមកវត្តយើងអាចបានបាយ បានអីយកទៅហូប យើងអត់មានសូវយកទៅទិញអង្កនោះទេ​យើងបានបាយបានអីហូបចឹងទៅណា។

ក៖ ចាស

ខ៖ ហើយបើសិនជាខ្ញុំអត់បានបាយអីហូប ក៏យ៉ាប់ដែរ ត្បិតតែថាមានផ្ទះនៅអី ក៏វាវេទនាណាស់​ចាស់ហើយយើងអត់មានរកអីបាន តើមានបានលុយអីទិញ! ហ្ហ៎ លុយកូនបើកប្រាក់ខែហើយបានបង់រដ្ឋ ! ហឹមហើយចុះបើសិនជាវាចង់ហូបនេះហូបនោះ មិនអោយលុយវាទៅធ្វើការងារវាវិញ! ហ្ហឹម! តាបើសិនជាគាត់រកបានគ្រាន់ បើសិនជាគាត់រកអត់បាននោះមិនអត់លុយបង់អង្គការ ហើយចឹងបានអី អង្កទិញ! ហ្ហ៎អង្ក!ទឹក!ភ្លើង! មិនបង់ទាំងអស់! ចឹងអូនឯងគិតមើល ចឹងបានថា!មកនៅឯវត្តហ្នឹងខ្ញុំអាចធូបាន១គ្រាដែរ ធូបាន ធូម្ហូប ជួនកាលលោកអោយមី ជួនការលោកអោយត្រីខកំប៉ុង ជួនកាលលោកអោយទឹកដោះគោ ទឹកក្រូចចឹងទៅ! យើងអាចបានអាហ្នឹង! ផ្សំ ជួនកាលចឹងទៅ អត់នោះទេវើយ អង្ក ច្រកមួយថង់ទៅហើយ! ដល់នេះចឹងទៅហូបបាន២ថ្ងៃទៅ៣ថ្ងៃហើយ ដល់ចឹងនេះយើងអត់មានបានទិញ យើងវាធូនៅកន្លែងត្រង់ហ្នឹង។

ក៖ ចាស

ខ៖ ចាសដល់ហើយចឹងបើសិនជាតា អត់មានផ្ទះជួល ផ្ទះតែខ្លួនឯង តែបើសិនជាអ៊ំ អត់មាននៅវត្តនោះក៏អ៊ំវេទនាដែរ ក៏យើងត្រូវទិញនេះទិញនោះ ហើយយើងឃ្លានចឹងរកអីអត់មានបានចឹងតើបានលុយអីទិញហូប! ដល់ចឹងធ្វើបាយសីជាមួយនឹងវាចឹងទៅ តើយើងត្រូវធ្វើអីទៅ បានម្តង៣០០០០អីដែរចឹង វាបាន២០០០០ យាយបាន៧០០០ទៅ៨០០០អីចឹងមក វាបាន២០០០០ជាងអីចឹងមក វាបានយកទៅទិញ ចេក យកទៅទិញអីគ្រឿងក្រូវអី ម្លូអីបន្ថែមចឹងទៅ ដល់ចឹងធ្វើទៅវិញទៅ គិតទៅដកដើមទិញទៅបានកំរៃលើសអ៊ំយ៉ាងច្រើន១០០០ទៅ២០០០អីចឹងទៅណា! ដល់តែគេចេះជាងយើង គេចេះជាង ខ្ញុំបានត្រឹមតែ មូលកូនអីបានបន្តិចបន្តួចអីចឹងបានតែប៉ុណ្ណឹងនោះទេ! ។

ក៖ ចាសលោកយាយ!

ខ៖ ហ្នឹងហើយចេះតែប៉ុណ្ណឹង!

ក៖ លោកយាយដូចជាគ្រួសាររបស់លោកយាយមកដល់ពេលឥលូវហ្នឹង តើលោកយាយមានចង់ប្រាថ្នាអ្វីទៀតដែរឬទេ?

ខ៖ កូនខ្ញុំ ប្រាថ្នាតែកូនពៅ១ទៀតទេ បើសិនជារកគ្រួសារ ហើយ អោយគេ គឺអោយគេបានល្អ ទៅ បានគេ! បើសិនជាគេនៅជាមួយនឹងយើងក៏បានតែបើសិនជាគេមិននៅនឹងយើងក៏គេទៅនៅខាងប្រពន្ធគេក៏ទៅនៅចឹងទៅ បើសិនជាផ្ទះយើងហ្នឹងកូនទាំងអស់អត់មានអោយអ្នកណានោះទេ ផ្ទះហ្នឹង នៅរួមចឹងទៅ បើសិនជាអត់ពីណាពីនៃអីចឹងទៅ អ្នកណានៅអ្នកនុងថែ បងប្អូនមក វាដូចថាបងមកនៅក៏នៅចឹងទៅ! ហើយដល់ប្អូនមកក៏រស់នៅចឹងទៅ កុំឈ្លោះគ្នា សុំតែសុខអីចឹងទៅណាកូន អត់មានចង់បានអីទៀតនោះទេ! បើសិនជាយើងចង់បានអីគេទៀតកូន បើសិនជាយើងប្រាថ្នាអី! វាហួសសមត្ថភាពរបស់យើងក៏វាទៅមិនរួចដែរឥលូវនេះនោះ! ។

ក៖ ត្រូវហើយាយ! ចឹងលោកយាយអត់មានចង់បានអីទៀតទេណ្ហ៎ លោកយាយ?

ខ៖ អត់មាននោះទេកូន! ចង់បានតែអោយតែខ្លួនឯង ជា ហើយនិងតាខ្ញុំជា ហើយខ្ញុំបានបម្រើព្រះសង្ឃខ្ញុំរស់ហើយ ហើយនិងខ្ញុំបានចង់អោយតែថាកូនពៅ១នាក់ទៀត អោយតែវាបានមានអនាគត ល្អទៅចេះតែអរចឹងទៅណាកូណា។

ក៖ ចាស

ខ៖ ហើយចឹងបើសិនជាឥលូវនេះវានៅអាណិតកូននោះដែរ វាបានទិញដីបង់រំលោះ! ។

ក៖ ហឹម

ខ៖ ចឹងគ្នារត់ផាស្អាប់ ហើយផាស្អាប់ហ្នឹងក៏បង់រំលោះ! ទិញដីក៏បង់រំលោះ ចឹងប្រពន្ធរោងចក្រ ហើយប្តីផាស្អាប់ហ្នឹង ជល់គ្នា បុក! បានមកបង់អានោះ បានមកបង់អានោះ! ដល់ចឹងអោយតែកូនវាបាន២ទៅ៣ឆ្នាំទៀតណ៎ចប់ចឹងទៅយើងនេះវាធូចិត្ត! យើងវាអត់មានអីជួយកូនសោះ! អត់មានអីជួយកូនសោះកូន យើងមានតែដីនិងមានតែផ្ទះ៤ម៉ែត្រទាំងផ្ទះហ្នឹង ហើយផ្លូវបាន១កន្លះនៅមុនផ្ទះបន្តិចហ្នឹង! ម៉ូតូ។

ក៖ ចឹងតែក៏បានកន្លែងនៅដែរ

ខ៖ ចាសៗគ្រាន់តែបានកន្លែងនៅ ដូចជាយាយបាននិយាយប្រាប់មុននឹងចឹង!

ក៖ ចាសកុំអោយជួលគេ

ខ៖ ចាសតូចមែន! តែយើងនៅក្នុងរង្វង់គ្រួសាររបស់យើងស្រួលចាស! ផ្ទះតូចមែនតែដូចជាផ្ទះធំប៉ុនសាលាលោកចឹង។

ក៖ ចាស

ខ៖ ហើយបើសិនជាផ្ទះធំនៅក្នុងរង្វង់គ្រួសារ មិនចុះគ្នាអត់ស្ងាប់ចឹង នៅមិនចុះគ្នា ក៏អត់សប្បាយដែរ! យាយចង់បាននៅក្នុងវង្វង់គ្រួសារយាយ…ដូចជាយាយសព្វថ្ងៃនេះយាយអត់មានសូវបាននៅផ្ទះនោះទេ យាយនៅតែវត្តលោកតើ! ចឹងកូនទៅប៉ះម៉ូតូណ៎! ចឹងផ្ទះទឹកលិចមុខក្រោយ ប្រហោងមុខក្រោយ ហើយចឹងចុះយើងចាំដីអោយគេ យើងអត់មានហ៊ាន ទៅចោលដីគេ ខ្លាចគេដាក់សម្រាមអីចឹងណា! ដល់ចឹង២នាក់តា ដល់ពេលយប់ឡើងយាយទៅនុងហើយ! ទៅសំរាននៅឯហ្នឹង​ដល់ពេលល្ងាចយាយនៅវត្ត ដល់ហើយទៅរោងហើយ។

ក៖ចាស

ខ៖ សំរាននៅរោងចឹងទៅអត់មានដែរបានដេកនៅផ្ទះនោះទេ!

ក៖ ចុះរឿងអ្វីដែលធ្វើអោយលោកយាយនឹកចាំមិនភ្លេចសោះ មកដល់ពេលឥលូវបំភ្លេចមិនបានសោះនៅក្នុងជីវិត លោកយាយទាំងរឿងសប្បាយចិត្តជាងគេហើយនិងរឿងលំបាកជាងគេ?

ខ៖ ដូចជាអត់នោះទេ កូន យាយដូចជាអត់មាននឹកឃើញថា !...បើសិនជាចិត្តយាយគឺយាយប្រាថ្នាថា«កុំអោយមានអាពតទៀតចឹងតែម្តង» កុំអោយវាអាហ្នឹងទៀតវាវេទនាណាស់កូន! បែកគ្រួសារបែកកូនបែកចៅអស់ ម្តាយមីរបស់ខ្ញុំស្លាប់ទាំងពូជ ស្លាប់ទាំងសំបុក! អត់មានសល់ នៅសល់តែបងស្រីមួយនាក់ តែថាមកដល់ពេលឥលូវនេះគាត់ធ្វើធំណាស់ គាត់មកបានធ្វើជំទាវហើយមកដល់ពេលឥលូវ ចឹងប្តីរបស់គាត់ឡាវ ចឹងប្តីបងប្អូនជីដូនមួយខ្ញុំហ្នឹងឡាវ គាត់ធ្វើធំណាស់តែខ្ញុំអត់មានដែលបានហ៊ានទៅរកគេនោះទេ ព្រោះអីយើងអត់ យើងក្រ មានតែខ្លួនយើង ជីដូនមួយបង្កើត ម្តាយៗនិងម្តាយ គឺបងប្អូនបង្កើត ហើយរាល់ថ្ងៃចិត្តប៉ងតែថាកុំអោយមានអាពតទៀត។ កុំអោយមានអាពតទៀតពិបាកណាស់វេទនា ចាំជានិច្ចមិនភ្លេចនោះទេ ចឹងរឿងអាពតនេះមិនចង់អោយមកវិញនោះទេ! ។

ក៖ ចឹងលោកយាយបានឃើញទិដ្ឋភាពហ្នឹង

ខ៖ ចាសហ្នឹងហើយកូន! ពេញភ្នែកកូនខ្ញុំឆ្អែតតែម្តង! នៅជំនាន់ប៉ុលពត ងងឹតមាន់ដើរគេហៅទៅប្រជុំ! នៅអង្គុយចាំគេចឹង ព្រោះអីខ្លាចគេរត់ចោល ចុះអីកាលនោះមើលអត់មានឃើញ ដូចតែគ្នាចឹងហ្នឹង ដល់ចឹងមើលអត់មានឃើញ គេថា«ហើយៗ ចប់ហើយចឹងងើប»ចឹងគេហៅថាងើបឈរគឺឈរ គេថាអឺមក ក៏មកតាមគេ ហើយគេថាអោយក្រលង ក៏ក្រលងតាមគេ!

ក៖ ហឹម

ខ៖ ចុះមើលអត់ឃើញខ្វាក់មាន់! ចុះកាលនុងយាយហូបអត់មានឆ្អែក កាលនោះយាយមានអាយុ១៨យាយមករដូវឡើងជោគ ហើយដល់ពេលចាប់ពីនុងមកហើយ យាយអត់មានទេ ទាល់តែមកដល់ពេលឥលូវយាយអត់មាននោះទេ!

ក៖ ហឹមលោកយាយចឹងនេះជាជីវិតរបស់លោកយាយផ្ទាល់ណា

ខ៖ ហឹមវេទនាណាស់កូន!

ក៖ ចឹងលោកយាយមានឃើញប៉ុលពតយកមនុស្សទៅស្លាប់នឹងភ្នែកលោកយាយទេលោកយាយ?

ខ៖ អត់នោះទេកូន! ខ្ញុំអត់មានដែលបានឃើញនោះទេ តែថាខ្ញុំបានទៅ កន្លែងចល័ត!ហ្នឹង! ឃើញតែស្លាប់មែន តែថាបើសិនជាឃើញគេសម្លាប់នោះអត់មានឃើញនោះទេ! ចឹងនៅកន្លែងទំនប់ឃើញគេបានខ្សឹបខ្សាវគ្នា គេសម្លាប់អើយ វ៉ៃចឹងតែថាចឹងណា អត់មានហ៊ាននិយាយលឺនោះទេ! ចឹងបានខ្សឹបដាក់ត្រចៀកយើងហើយដឹងថាគេសម្លាប់ ហើយគេយកទៅកប់នៅជើងទំនប់ អត់មានហ៊ានទៅមើលនោះទេកូន ហើយថាបើសិនជាឃ្លានខ្លាំង ខ្វេសអាប្រហុកគេអោយចឹងទៅណា អាប្រហុកត្រីកំផ្លែងហ្នឹង ជាមួយត្រី ហើយប្រហុកឆៅហ្នឹងហូបណា! ហ៊ីវខ្លាំងហើយហ្នឹងញ័រសាច់ឡើងទទើតហើយ ញ័រចុះម្នាក់ឯងៗហ៊ីវ! ចុះហែងគិតទៅ ម៉ោងឡើង១២អីហើយអត់ទាន់បានចុះដីផងហ្នឹង នៅលើទំនប់នៅឡើយហ្នឹង! លើកអាងអោយហើយហ្ហ៎ ហើយដល់ចឹងទៅខ្ញុំទៅលើកទំនប់នៅភ្នំកង់ខ្លែង មីអូន! ខ្ញុំលើកឡើង១អាទិត្យបាន ហើយចុះខ្ញុំលើកសុទ្ធតែបង្គីត្រួតណា!។

ក៖ ចាលោកយាយ!

ខ៖ ហ្នឹងសុទ្ធតែបង្គីត្រួត ចឹងវេទនាណាស់កាលជំនាន់នុង! ចឹងបានថាខ្ញុំបន់តែថាអោយខ្ញុំ កុំអោយមានអាហ្នឹងទៀតអោយសោះ! វេទនាណាស់។

ក៖ ចាសលោកយាយបានសំណាងដែលបានរួចផុតជីវិត!

ខ៖ ចាស! ឥឡូវរួចផុតជីវិតមកនេះហើយអរណាស់លោកអើយ!

ក៖ ចឹងលោកយាយតើចុះក្រោយមានពាក្យពេចន៏អ្វីដើម្បីផ្តាំផ្ញើពាក្យពេចន៏ដើម្បីអោយក្មេងជំនាន់ក្រោយទៀតចឹងណា!

ខ៖ខ្ញុំនិយាយរួមទៅមិនចង់ផ្តាំផ្ញើអី បើសិនជាថាអឺ នៅវង្វង់គ្រួសារគេអោយដូចជាបានវង្វង់គ្រួសាររបស់ខ្ញុំនោះបានហើយ! ចាសៗតាស្លូតអី! មិនមាននោះទេ បើសិនជាហូបចុកអីមធ្យម ចឹងតាំងពីខ្ញុំមកនៅវត្តគឺខ្ញុំសប្បាយណាស់! ហូបឆ្អែកបានឆ្អែកអីចឹងហើយ តែបើសិនជាថាចង់ផ្តាំផ្ញើក្មេងស្រករក្រោយហ្នឹង សុំអោយថាអោយជៀសអាគ្រឿងញៀនស្អីគេហ្នឹង! ដល់ចឹងបើសិនជាយកអាគ្រឿងញៀនដាក់នៅមុខ មិនចំរើននោះទេ នៅក្នុងគ្រួសារត្រូវរលាយហើយកូន បើសិនជាខ្ញុំឃើញកូនខ្ញុំទាំងអស់ អត់មានអ្នកណាគេប្រើអាហ្នឹងទេ ខ្ញុំឃើញអ្នកដែលប្រើអាគ្រឿងញៀនហ្នឹងអត់មានអ្នកណាគេចំរើនឃើញតែរលុសរលើយ ឃើញតែលំបាក! ដើរវ៉ៃដើរកាប់ ឃើញតែយូរៗទៅ វាខ្លាំងខ្លួន អត់មានមើល ជាមនុស្សផងហ្នឹង! ចឹងបានថាធ្វើយ៉ាងម៉េចជៀសអាហ្នឹងអោយបានទៅណា១ ជៀសអាហ្នឹងអោយបានទៅកូន ហើយនិងអាពតកុំអោយមានទៀត! សុំតែប៉ុណ្ណឹងនោះទេកូន។

ក៖ ចាសចឹងលោកយាយមានតែប៉ុណ្ណឹងនោះទេណ្ហ៎?

ខ៖ ចាស!

ក៖ ចឹងអរគុណលោកយាយនៅក្នុងថ្ងៃនេះដែលបានចំណាយពេលនៅក្នុងការសម្ភាសចឹងណាលោកយាយ!

ខ៖ ចាស

ក៖ ចឹងបើសិនជាខាងសាលារៀនគេចង់ដាក់សម្លេងរបស់លោកយាយព្រមទាំងសុំថតរូប លោកយាយ១ដើម្បីភ្ជាប់ជាមួយនឹងសម្លេងដើម្បីទុកអោយកូនចៅក្រោយទៀតគេបានស្តាប់ ដាក់នៅគេហៈទំព័រដែលមានអាស្រ័យដ្ឋានwww.cambodianoralhistory.byu.eduចឹងលោកយាយអនុញ្ញាតតើហេស៎លោកយាយ?

ខ៖ ចុះអាហ្នឹងបើសិនជាយើងថតទៅតើគេយកទៅដាក់នៅឯណាកូន?

ក៖ យើងថតទៅយើងភ្ជាប់ជាមួយនឹងសម្លេង នៅក្នុងគេហៈទំព័រនៅក្នុងអាស្រ័យដ្ឋានដែលខ្ញុំប្រាប់លោកយាយ ដែលចៅបានជម្រាបប្រាប់លោកយាយមុនហ្នឹង!

ខ៖ អូ! ចាស!គេអត់មានយកទៅផ្សាយអីណាឬក៏អត់ទេ?

ក៖ គេយកទៅដាក់នៅលើគេហៈទំព័រ មួយហ្នឹងដើម្បីអោយអ្នកផ្សេងគេចូលទៅស្តាប់សម្លេង!

ខ៖ អូចាស! ចាសៗអត់អីនោះទេកូនគ្រាន់តែដាច់ចឹង យើងអត់មានយកទៅធ្វើស្អីឯណា! អត់មានយកទៅធ្វើអំពើអាក្រកផងណ្ណ៎។

ក៖ ចាសលោកយាយជម្រាបលា!

ខ៖ (មានអ្នកតេមកទូរស័ព្ទលោកយាយ)នោះ! មានអ្នកតេមកហើយ!